CELEX: 62019TA0804
Language: ro
Date: 2021-12-01 00:00:00
Title: Cauza T-804/19: Hotărârea Tribunalului din 1 decembrie 2021 – HC/Comisia („Funcție publică – Recrutare – Anunț de concurs – Concursul general EPSO/AD/363/18 – Decizie de a nu îl admite pe reclamant la etapa următoare a concursului – Obligația de motivare – Eroare vădită de apreciere – Excepție de nelegalitate – Egalitate de tratament – Proporționalitate – Dreptul de a fi ascultat – Principiul bunei administrări – Regim lingvistic al concursului – Discriminare bazată pe limbă – Responsabilitate”)

31.1.2022   
            
            
               RO
            
            
               Jurnalul Oficial al Uniunii Europene
            
            
               C 51/26
            
         
      Hotărârea Tribunalului din 1 decembrie 2021 – HC/Comisia
      (Cauza T-804/19) (1)
      
      („Funcție publică - Recrutare - Anunț de concurs - Concursul general EPSO/AD/363/18 - Decizie de a nu îl admite pe reclamant la etapa următoare a concursului - Obligația de motivare - Eroare vădită de apreciere - Excepție de nelegalitate - Egalitate de tratament - Proporționalitate - Dreptul de a fi ascultat - Principiul bunei administrări - Regim lingvistic al concursului - Discriminare bazată pe limbă - Responsabilitate”)
      (2022/C 51/36)
      Limba de procedură: engleza
      
         Părțile
      
      
         Reclamant: HC (reprezentanți: G. Pandey, V. Villante și D. Rovetta, avocați)
      
         Pârâtă: Comisia Europeană (reprezentanți: M. Brauhoff, T. Lilamand și D. Milanowska, agenți)
      
         Obiectul
      
      Cerere întemeiată pe articolul 270 TFUE și prin care se urmărește, pe de o parte, anularea, în primul rând, a anunțului de concurs EPSO/AD/363/18 din 11 octombrie 2018 organizat în vederea constituirii a două liste de rezervă pe baza cărora Comisia ar recruta administratori (AD 7) în domeniile vamal și al fiscalității, în al doilea rând, a deciziei comisiei de evaluare a acestui concurs de a nu înscrie numele reclamantului pe lista persoanelor invitate la centrul de evaluare, în al treilea rând, a deciziei aceleiași comisii de respingere a cererii sale de reexaminare, în al patrulea rând, a deciziei Comisiei din 20 august 2019 de respingere a reclamației sale formulate conform articolului 90 alineatul (2) Statutul funcționarilor Uniunii Europene, în al cincilea rând, a listei candidaților invitați la faza următoare a concursului și, pe de altă parte, obținerea reparării prejudiciului pe care reclamantul l-ar fi suferit ca urmare a acestui fapt.
      
         Dispozitivul
      
      
                  1)
               
               
                  Respinge acțiunea.
               
            
                  2)
               
               
                  Îl obligă pe HC la plata cheltuielilor de judecată.
               
            
         (1)  JO C 54, 17.2.2020.